laion/Wikipedia-Exotic huggingface dataset:
সাতক্ষীরা দিবা-নৈশ কলেজ

সাতক্ষীরা দিবা-নৈশ কলেজ সাতক্ষীরার একটি সহ-শিক্ষা কলেজ। এটি ২৯ আগস্ট ১৯৯২ সালে প্রতিষ্ঠিত হয়। অত্র কলেজটি শুরুতেই সাতক্ষীরা ভোকেশনাল ট্রেনিং ইন্সটিটিউটে স্বল্প পরিসরে শুরু হয়। কলেজটি প্রতিষ্ঠা করেন আব্দুল মোতালেব। পরবর্তীতে বৃহৎ পরিসরে সাতক্ষীরা সরকারী বালিকা উচ্চ বিদ্যালয়ে স্থানান্তর করা হয়। এরপর সাতক্ষীরা শহরের প্রাণ কেন্দ্রে বড়বাজার সড়ক সুলতানপুর সাতক্ষীরাতে নিজস্ব জমিতে স্থানান্তরিত হয়। বর্তমানে সেখানেই ৫ম তলা বিশিষ্ট ২টি সুপরিসর ভবণে কলেজের সকল কার্যক্রম চলছে। কলেজটির উচ্চ মাধ্যমিক স্তরের স্বীকৃতি: ০১/০৭/১৯৯৪ ইং এবং স্বীকৃতির মেয়াদ ৩০/০৬/২০১৯ ইং। স্নাতক (পাস) কোর্সের স্বীকৃতি: ০১/০৭/১৯৯৫ ইং এবং স্বীকৃতির মেয়াদ ৩০/০৬/২০১৭ ইং। স্নাতক(সম্মান) কোর্সের স্বীকৃতির মেয়াদ ২০১৪-১৫ শিক্ষা বর্ষ থেকে ২০১৮-১৯ পর্যন্ত। কলেজটিতে ৬ টি বিষয়ে অনার্স কোর্স চালু আছে। সহ শিক্ষা কার্যক্রম হিসাবে কলেজে রোভার ও রেডক্রিসেন্ট কার্যক্রম চালু আছে। কলেজে উচ্চ মাধ্যমিকে বিজ্ঞান, মানবিক ও ব্যবসায় শিক্ষা বিভাগ চালু আছে। ডিগ্রী (পাস) কোর্সে বি এ, বিবি এস ও বি এস এস কোর্স চালু আছে। অনার্স কোর্সে সমাজবিজ্ঞান, সমাজকর্ম, রাষ্ট্রবিজ্ঞান, ভূগোল ও পরিবেশ, মার্কেটিং ও ব্যবস্থাপনা বিষয় চালু আছে। http://www.sdncollege.org/
বারোবিশা

আসামের দিকে যাওয়া জাতীয় সড়ক ৩১-সির উপরে অবস্থিত একটি ছোট্ট মফস্‌সল হল পাকরিগুড়ি। এটি পশ্চিম বাংলার আলিপুরদুয়ার জেলার অন্তর্গত এবং বাংলা-আসাম সীমানার থেকে মাত্র আট কিলোমিটার দূরে অবস্থিত।
মুহাম্মদ আব্দুল মান্নান

মুহাম্মদ আব্দুল মান্নান (জন্ম: ৩ মার্চ ১৯৬০) বাংলাদেশের একজন ইসলামী রাজনীতিবিদ, লেখক এবং গবেষক, যিনি এম. এ. মান্নান বা আল্লামা এম. এ. মান্নান নামে পরিচিত। তিনি বাংলাদেশ ইসলামী ফ্রন্টের সাবেক চেয়ারম্যান এবং বর্তমানে আনজুমান রিসার্চ সেন্টারের মহাপরিচালকের দায়িত্ব পালন করছেন। আবদুল মান্নান চট্টগ্রাম জেলার রাউজান উপজেলার ডাবুয়া ইউনিয়নের খলিফার বাড়িতে ১৯৬০ সালের ৩ মার্চ বৃহস্পতিবার জন্মগ্রহণ করেন। তার পিতার নাম আলহাজ্ব এজহার। বাংলাদেশের অন্যতম ইসলামী শিক্ষা প্রতিষ্ঠান ছোবাহানিয়া আলিয়া কামিল মাদ্রাসার শিক্ষকতার (১৯৭৯-১৯৮৭) মাধ্যমে মান্নান তার কর্মজীবনের সূচনা হয়। পরবর্তীতে ১৯৯৫ সালে আহসানুল উলুম আলিয়া মাদ্রাসায় মুহাদ্দিস পদে নিযুক্ত হন এবং ১৯৯৭ সালে সালে গহিরা আলিয়া মাদ্রাসায় উপাধ্যক্ষ পদে নিযুক্ত হন। [তথ্যসূত্র প্রয়োজন] আব্দুল মান্নান বাংলাদেশ ইসলামী ফ্রন্টের ছাত্র সংগঠন বাংলাদেশ ইসলামী ছাত্রসেনার প্রতিষ্ঠাতা আহ্বায়ক ছিলেন। পরবর্তীতে তিনি ১৯৮০ সাল থেকে ১৯৮৬ সাল পর্যন্ত এ সংগঠনের প্রথম সভাপতি হিসেবে দায়িত্ব পালন করেন। ইসলামী ফ্রন্টের চেয়ারম্যান এম এ জলিল মৃত্যুবরণ করলে আব্দুল মান্নান ইসলামী ফ্রন্টের কেন্দ্রীয় সদস্যদের ভোটে সংগঠনটির দ্বিতীয় চেয়ারম্যান হিসেবে নির্বাচিত হন। আব্দুল মান্নান রাজনৈতিক কার্যক্রম ছাড়াও তিনি বেশ কিছু প্রতিষ্ঠানের পরিচালক ও উপদেষ্টা পদে রয়েছেন। এছাড়াও তিনি ইসলামী বইয়ের লেখক ও অনুবাদক হিসেবেও তার অনুসারীদের কাছে পরিচিত। তার উল্লেখযোগ্য কাজসমূহ: শানে রিসালাত রহমতে আলম সাল্লাল্লাহু আলাইহি ওয়া সাল্লাম হাযির নাযির দাওয়াত হযরত আমীর মু'আবিয়া (রা.) কানযুল ঈমান গ্রন্থের বঙ্গানুবাদ। উর্দু ভাষায় রচিত নুরুল ইরফান ও খাজায়নুল ইরফান নামে দুটি কোরআনের ব্যাখ্যাগ্রন্থের বঙ্গানুবাদ। আব্দুল কাদের জিলানীর জীবনীগ্রন্থ বাহজাতুল আসরার-এর বঙ্গানুবাদ। সৈয়দ মুহাম্মদ আজিজুল হকের জীবনীগ্রন্থ দিওয়ান-ই আযীয নামক গ্রন্থের বঙ্গানুবাদ। বাংলাদেশ ইসলামী ফ্রন্ট বাংলাদেশ ইসলামী ছাত্রসেনা "মাওলানা মুহাম্মদ আব্দুল মান্নান"। বাংলাদেশ ইসলামী ছাত্রসেনা। ২৮ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ৩ মে ২০১৮।  "ইসলামী ফ্রন্টের চেয়ারম্যান আল্লামা এম.এ মান্নান"। হবিগঞ্জ এক্সপ্রেস। সংগ্রহের তারিখ ৩ মে ২০১৮।  "চট্টগ্রামে দাওয়াতে খায়র ইজতিমা সম্পন্ন মোনাজাত পরিচালনা করেন আনজুমান রিসার্চ সেন্টারের মহাপরিচালক আল্লামা এম এ মান্নান"। Daily Nayadiganta। [স্থায়ীভাবে অকার্যকর সংযোগ] সংবাদদাতা, হাটহাজারী উপজেলা। "হাটহাজারীতে দাওয়াতে খায়ের ইজতিমায় আব্দুল মান্নান"। DailyInqilabOnline (ইংরেজি ভাষায়)। ইনকিলাব এন্টারপ্রাইজ এন্ড পাবলিকেশন্স লি.।  "মাদক থেকে তরুণদের রক্ষার তাগিদ | কালের কণ্ঠ, আনজুমান রিসার্চ সেন্টারের মহাপরিচালক আল্লামা এম এ মান্নানের পরিচালনায় আখেরি মোনাজাতে দেশ, জাতি ও মুসলিম উম্মাহর সুখ, শান্তি ও সমৃদ্ধি কামনা করা হয়"। Kalerkantho।
ইউরেনাইট

ইউরেনাইট একটি ইউরেনিয়াম সমৃদ্ধ খনিজ পদার্থ। এর মধ্যে মূলত ইউরেনিয়াম অক্সাইড থাকে। ইউরেনিয়ামের অক্সাইডের মধ্যে মূলত UO2 বা UO3 থাকে। এছাড়াও এতে সীসা, থোরিয়াম এবং বিরল মৃত্তিকা মৌলসমূহের অক্সাইডও উপস্থিত থাকে। সাধারণ্য এই খনিজের প্রচলিত নাম হচ্ছে পিচব্লেন্ড; এখানে পিচ শব্দটি ব্যবহার করা হয়েছিল তার কালো রঙের জন্য, আর ব্লেন্ড শব্দটি জার্মান খনি মালিক ও কর্মচারীরা এমন সব খনিজের জন্য ব্যবহার করতো যাতে উল্লেখযোগ্য পরিমাণ ধাতব পদার্থ রয়েছে কিন্তু তা অর্থনৈতিকভাবে লাভজনক নয়। সকল ইউরেনাইট খনিজেই তেজস্ক্রিয় ভাঙনের মাধ্যমে রেডিয়াম সৃষ্টি হয়। এই খনিজ পদার্থটি থেকেই মারি ক্যুরি ও তার দল রেডিয়াম আবিষ্কার করেছিলেন। ইউরেনাইটে সামান্য পরিমাণ সীসা সমাণুক থাকে যার মধ্যে রয়েছে Pb-২০৬ এবং Pb-২০৭, এছাড়াও তেজস্ক্রিয় ভাঙনের সর্বশেষ উৎপাদ হিসেবে যথাক্রমে U-২৩৮ এবং U-২৩৫ থেকে থাকে। "Uraninite | Radioactive Ore, Uranium Ore, Mineral | Britannica"। www.britannica.com (ইংরেজি ভাষায়)। সংগ্রহের তারিখ ২০২৪-০২-০৯।
ম্যারি অ্যাস্টর

ম্যারি অ্যাস্টর (ইংরেজি: Mary Astor; জন্ম: লুসিল ভাস্কনসেলোস ল্যাংহ্যাঙ্ক ৩রা মে ১৯০৬ - ২৫ সেপ্টেম্বর ১৯৮৭) ছিলেন একজন মার্কিন অভিনেত্রী ও লেখিকা। তিনি দ্য মাল্টিজ ফ্যালকন (১৯৪১) চলচ্চিত্রের ব্রিগিড ওশঘনেসি চরিত্রের জন্য সর্বাধিক পরিচিত। অভিনয়ের স্বীকৃতি হিসেবে তিনি একটি একাডেমি পুরস্কার অর্জন করেছেন। ১৯২০-এর দশকের শুরুতে কিশোরী বয়সে নির্বাক চলচ্চিত্রে অভিনয়ের মধ্য দিয়ে অ্যাস্টরের অভিনয় কর্মজীবন শুরু হয়। কালের পরিক্রমায় তিনি সবাক চলচ্চিত্রে কাজ শুরু করেন। শুরুর দিকে তার কণ্ঠ পুরুষালী বলে বিবেচিত হওয়ায় তাকে পর্দায় দেখা যায়নি। তিনি তার বন্ধু ফ্লোরেন্স এলরিজের সাথে একটি মঞ্চনাটকে কাজ করেন এবং চলচ্চিত্রের প্রস্তাব পেতে থাকেন, ফলে তিনি সবাক চলচ্চিত্রে পুনরায় কাজ শুরু করেন। চার বছর পর এক কুৎসায় জড়িয়ে পরে তার কর্মজীবনে ধস নামে। ১৯৩৬ সালে তার প্রাক্তন স্বামী তাকে পরকীয়ায় আসক্ত বলে অভিযোগ আনে এবং তার কন্যাকে নিয়ে মামলা করে। ব্যক্তিগত জীবনের এই ঝামেলা মিটিয়ে তিনি পর্দায় সফলতা অর্জন করেন এবং দ্য গ্রেট লাই (১৯৪১) চলচ্চিত্রে তার অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার লাভ করেন। ১৯৪০-এর দশকের পুরো সময় তিনি মেট্রো-গোল্ডউইন-মেয়ার স্টুডিওর সাথে চুক্তিবদ্ধ ছিলেন এবং ১৯৬৪ সালে অবসর নেওয়ার পূর্ব পর্যন্ত চলচ্চিত্র, টেলিভিশন ও মঞ্চে কাজ করে যান। পরিচালক লিন্ডসে অ্যান্ডারসন ১৯৯০ সালে তার সম্পর্কে লিখেন, "যখন চলচ্চিত্রপ্রেমী দুই বা তিনজন একসাথে হতো, ম্যারি অ্যাস্টরের নাম ওঠে আসতো, এবং সকলে সম্মত ছিলেন যে তিনি বিশেষ মনোযোগ আকর্ষণকারী অভিনেত্রী ছিলেন, যার গভীরতা ও বাস্তবতার গুণাবলী সবসময় তিনি যেসব চরিত্রে কাজ করতেন সেখানে প্রতিফলিত হতো।" তিনি পাঁচটি উপন্যাস রচনা করেছেন। তার আত্মজীবনী সর্বাধিক বিক্রিত বইয়ের তালিকায় ছিল এবং তার পরবর্তী বই আ লাইফ অন ফিল্ম ছিল তার কর্মজীবন সম্পর্কিত। Thomas, Bob (সেপ্টেম্বর ২৬, ১৯৮৭)। "'Maltese Falcon' star Astor dies at 81"। Kansas, Salina। The Salina Journal। পৃষ্ঠা 8। সংগ্রহের তারিখ ৩ মে ২০১৮ – Newspapers.com-এর মাধ্যমে।  "Mary Astor Not Actress by Accident; Career Planned"। Montana, Butte। The Montana Standard। আগস্ট ২৪, ১৯৩৬। পৃষ্ঠা 5। সংগ্রহের তারিখ ৩ মে ২০১৮ – Newspapers.com-এর মাধ্যমে।  Lindsay Anderson "Mary Astor", Sight and Sound, Autumn 1990, reprinted in Paul Ryan (ed) Never Apologise: The Collected Writings, 2004, London: Plexus, pp. 431–36, 431 উইকিমিডিয়া কমন্সে ম্যারি অ্যাস্টর সংক্রান্ত মিডিয়া রয়েছে। অলমুভিতে ম্যারি অ্যাস্টর ইন্টারনেট ব্রডওয়ে ডেটাবেজে ম্যারি অ্যাস্টর (ইংরেজি) ইন্টারনেট মুভি ডেটাবেজে ম্যারি অ্যাস্টর (ইংরেজি) টার্নার ক্লাসিক মুভিজ ডেটাবেজে ম্যারি অ্যাস্টর (ইংরেজি)
জ্যাকি কুপার

জন "জ্যাকি" কুপার জুনিয়র (ইংরেজি: John Cooper, Jr.; ১৫ই সেপ্টেম্বর ১৯২২ - ৩রা মে ২০১১) ছিলেন একজন মার্কিন অভিনেতা, টেলিভিশন পরিচালক, প্রযোজক ও নির্বাহী। তিনি শিশু অভিনেতা হিসেবে তার কর্মজীবন শুরু করেন। তিনি প্রথম শিশুশিল্পী যিনি একাডেমি পুরস্কারের মনোনয়ন লাভ করেন। নয় বছর বয়সে স্কিপি (১৯৩১) চলচ্চিত্রে অভিনয় করে সর্বকনিষ্ঠ অভিনয়শিল্পী হিসেবে শ্রেষ্ঠ অভিনেতা বিভাগে একাডেমি পুরস্কারে মনোনীত হন। প্রায় ৫০ বছর তিনি যেকোন বিভাগে সর্বকনিষ্ঠ মনোনীত ছিলেন, পরবর্তীতে ১৯৭৯ সালে ক্রেমার ভার্সাস ক্রেমার চলচ্চিত্রের জন্য আট বছর বয়সী জাস্টিন হেনরি শ্রেষ্ঠ অভিনেতা বিভাগে একাডেমি পুরস্কারে মনোনীত হয়ে তাকে ছাড়িয়ে যান। জন কুপার জুনিয়র ১৯২২ সালের ১৫ই সেপ্টেম্বর ক্যালিফোর্নিয়ার লস অ্যাঞ্জলেসে জন্মগ্রহণ করেন। তার যখন দুই বছর বয়স তার পিতা জন কুপার পরিবার ছেড়ে চলে যান। তার মাতা ম্যাবেল লিওনার্ড বিগলো (প্রদত্ত নাম: পোলিতো) ছিলেন মঞ্চের পিয়ানোবাদক। কুপারের মামা জ্যাক লিওনার্ড ছিলেন চিত্রনাট্যকার। তার খালা জুলি লিওনার্ড ছিলেন একজন অভিনেত্রী, তিনি পরিচালক নরমান তরগকে বিয়ে করেন। তার সৎপিতা সি.জে. বিগলো ছিলেন স্টুডিও প্রযোজনা ব্যবস্থাপক। তার মাতা ছিলেন ইতালীয় মার্কিন এবং তার বংশনাম "পোলিতো" থেকে পরিবর্তিত হয়ে "লিওনার্ড" রাখা হয়। পরিবার থেকে কুপারকে বলা হয় তার পিতা ইহুদি ছিলেন। তার পিতা পরিবার ছেড়ে যাওয়ার পর আর তাদের সাক্ষাৎ হয়নি। নোলে, শ্যারন। "Former Child Star Jackie Cooper Dies at Age 88" (ইংরেজি ভাষায়)। মুভিফোন। ২৭ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৩ মে ২০১৮।  "Jackie Cooper"। দ্য টেলিগ্রাফ (ইংরেজি ভাষায়)। ৫ মে ২০১১। সংগ্রহের তারিখ ৩ মে ২০১৮।  California Birth Index, 1905–1995. Center for Health Statistics, California Department of Health Services, Sacramento, California। উদ্ধৃতি ত্রুটি: <ref> ট্যাগ বৈধ নয়; NYTobit নামের সূত্রটির জন্য কোন লেখা প্রদান করা হয়নি কুপার, জ্যাকি (১৯৮২)। Please Don't Shoot My Dog (ইংরেজি ভাষায়)। Penguin Group। পৃষ্ঠা 9, 32, 40–42, 44, 54–61। আইএসবিএন 0-425-05306-7।  হারমেৎজ, আলিয়েন (১৯৮৩)। Rolling Breaks and Other Movie Business (ইংরেজি ভাষায়)। Knopf। পৃষ্ঠা ১০৮। আইএসবিএন 978-0394528861।  ম্যাটুস, ভিক্টোরিনো (২২ নভেম্বর ২০১১)। "Jackie Cooper, USN"। দ্য উয়িকলি স্ট্যান্ডার্ড (ইংরেজি ভাষায়)। ৫ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৩ মে ২০১৮।  উইকিমিডিয়া কমন্সে জ্যাকি কুপার সংক্রান্ত মিডিয়া রয়েছে। অলমুভিতে জ্যাকি কুপার ইন্টারনেট ব্রডওয়ে ডেটাবেজে জ্যাকি কুপার (ইংরেজি) ইন্টারনেট মুভি ডেটাবেজে জ্যাকি কুপার (ইংরেজি) টার্নার ক্লাসিক মুভিজ ডেটাবেজে জ্যাকি কুপার (ইংরেজি) ফাইন্ড এ গ্রেইভে জ্যাকি কুপার (ইংরেজি)
লাকসাম সরকারি পাইলট উচ্চ বিদ্যালয়

লাকসাম সরকারি পাইলট উচ্চ বিদ্যালয় কুমিল্লা জেলার লাকসাম উপজেলায় অবস্থিত একটি স্বনামধন্য বিদ্যালয়। এটি কুমিল্লা জেলার বৃহত্তর শিক্ষাপ্রতিষ্ঠানগুলির মধ্যে অন্যতম। এখানে ষষ্ঠ থেকে দশম শ্রেণীর পর্যন্ত শিক্ষাদান করা হয়। এটি লাকসাম পৌরসভার নতুন সড়কে অবস্থিত। লাকসাম সরকারি পাইলট উচ্চ বিদ্যালয় (সাবেক অতুল হাই স্কুল) ১৯২৩ সালে যুগের প্রয়োজনে তৎকালীন সময়ের প্রয়াত প্রধান শিক্ষক বাবু গুরম্ননাথ মিত্রের উদ্যোগে এবং তখনকার প্রভাবশালী জমিদার মাতা যশোধা রানী চৌধুরানীর সুযোগ্য তিন পুত্র অতুল কৃষ্ণ রায় চৌধুরী, নবীন কৃষ্ণ রায় চৌধুরী ও চন্দ্র কুমার রায় চৌধুরীর যৌথ উদ্যোগ ও ঐকান্তিক সহযোগিতায় এই ঐতিহ্যবাহী বিদ্যালয়টি কুমিল্লা জেলার অন্তর্গত লাকসাম উপজেলার প্রাণকেন্দ্রে প্রতিষ্ঠিত হয়। কুমিল্লা জেলার লাকসাম উপজেলার প্রাণকেন্দ্রে অবস্থিত এই ঐতিহ্যবাহী বিদ্যালয়টি লাকসাম বাজার ও লাকসাম বাইপাসের কাছে নিউ রোডে অবস্থিত। একাডেমিক শিক্ষায় লাকসাম সরকারি পাইলট উচ্চ বিদ্যালয় দুই ভাগে বিভক্ত। প্রথম অংশ ষষ্ঠ থেকে অষ্টম শ্রেণী, এবং দ্বিতীয় অংশ নবম-দশম শ্রেণী পর্যন্ত হয়। এনসিটিবি পাঠ্যক্রম উন্নয়ন এবং আদর্শ পাঠ্যপুস্তক প্রকাশের দায়িত্বে রয়েছে। লাকসাম লাকসাম সরকারি পাইলট উচ্চ বিদ্যালয়ের শিক্ষার্থীরা তাদের ৫ বছরের একাডেমিক স্কুল পর্বে ২টি বোর্ড পরীক্ষায় অংশগ্রহণ করে: নিম্ন মাধ্যমিক স্কুল সার্টিফিকেট (জেএসসি) (৮ম শ্রেণী) মাধ্যমিক স্কুল সার্টিফিকেট (এসএসসি) (১০ম শ্রেণী) উভয় পরীক্ষা মাধ্যমিক ও মাধ্যমিক শিক্ষা বোর্ড (বিআইএসই) দ্বারা পরিচালিত হয়। লাকসাম সরকারি পাইলট উচ্চ বিদ্যালয়ের ব্যবহার গ্রেড পয়েন্ট গড় (জিপিএ) "জেএসসি পরীক্ষায় লাকসাম সরকারি পাইলট উচ্চ বিদ্যালয় শ্রেষ্ঠ"। আজকের কুমিল্লা। ২০১৮-১২-২৫। সংগ্রহের তারিখ ২০২১-০২-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] "Laksam Government Pilot High School | 01790-814411 | Lākshām"। BizSouthAsia (ইংরেজি ভাষায়)। সংগ্রহের তারিখ ২০২১-০২-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] "লাকসাম সরকারি পাইলট উচ্চ বিদ্যালয়ের এসএসসি-৯০ ব্যাচের পুনর্মিলনী"। কুমিল্লা নিউজ মিডিয়া (ইংরেজি ভাষায়)। ২০২০-১১-২০। ২০২০-১২-০৩ তারিখে মূল থেকে আর্কাইভ করা। সংগ্রহের তারিখ ২০২১-০২-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "কুমিল্লার লাকসামে ঐতিহ্যবাহী লাকসাম সরকারি পাইলট উচ্চ বিদ্যালয়ের ষষ্ঠ শ্রেণীতে ভর্তির লটারি অনুষ্ঠিত হয়েছে"। Daily Sokaler Somoy। সংগ্রহের তারিখ ২০২১-০২-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] "লাকসাম সরকারি পাইলট উচ্চ বিদ্যালয়ে শতভাগ পাসের সাফল্য | কালের কণ্ঠ"। Kalerkantho। সংগ্রহের তারিখ ২০২১-০২-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "বিশেষ-শিক্ষা - মাধ্যমিক ও উচ্চশিক্ষা অধিদপ্তর-"। www.dshe.gov.bd। সংগ্রহের তারিখ ২০২১-০২-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Education in Bangladesh"। WENR (ইংরেজি ভাষায়)। ২০১৯-০৮-০১। সংগ্রহের তারিখ ২০২১-০২-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
১৭পি/হোম্‌স

১৭পি/হোম্‌স আমাদের সৌর জগতে অবস্থানকারী একটি পর্যাবৃত্ত ধূমকেতু। ব্রিটিশ শৌখিন জ্যোতির্বিদ এডুইন হোম্‌স ১৮৯২ সালের ৬ নভেম্বর তারিখে এই ধূমকেতুটি আবিষ্কার করেছিলেন। অধুনা এর গুরুত্ব বিশেষভাবে বৃদ্ধি পেয়েছে। কারণ ২০০৭ সালের অক্টোবর মাসের শেষের দিকে ধূমকেতুটি হঠাৎ আগের তুলনায় প্রায় মিলিয়ন গুণ বেশি উজ্জ্বল হয়ে উঠে। কয়েক ঘণ্টা যাবৎ এর প্রভার মান মান ছিল ১৭ থেকে ২.৮। তখন পৃথিবীর আকাশে একে খালি চোখে দেখা গিয়েছিল। Cloudbait Observatory, Guffey, Colorado. [১] ক্রঙ্কের কমেটোগ্রায়িতে ১৭পি কাজুও কিনোশিতার ওয়েবসাইটে ১৭পি সেইচি ইয়োশিদার ধূমকেতু তালিকায় ১৭পি NASA APOD 10/26/07 হোম্‌স ধূমকেতুর ছটা NASA APOD 10/29/07 দূরবীনে তোলা হোম্‌স ধূমকেতুর ছবি। NASA APOD 10/30/07 প্রসারিত ধূমকেতু হোম্‌স [২] ধূমকেতুর সহসা উজ্জ্বলতা (স্পেস ডট কম)
অবাত শ্বসন

যে শ্বসন প্রক্রিয়া অক্সিজেনের অনুপস্থিতিতে সংগঠিত হয় তাকে অবাত শ্বসন(Anaerobic respiration) বলে। অর্থাৎ যে শ্বসন প্রক্রিয়ায় কোনো বস্তু অক্সিজেনের সাহায্য ছাড়াই কোষের ভিতরের এনজাইম দিয়ে আংশিকরূপে জারিত হয়ে বিভিন্ন প্রকার জৈব যৌগ, যেমন: ইথাইল অ‍্যালকোহল, ল‍্যাকটিক এসিড ইত্যাদি, কার্বন ডাই অক্সাইড এবং সামান্য পরিমাণ শক্তি তৈরি করে, তাকে অবাত শ্বসন বলে। কেবলমাত্র কিছু অণুজীবে যেমন ব‍্যাকটেরিয়া, ইস্ট ইত্যাদিতে অবাত শ্বসন হয়। C6H12O6 ---জাইমেজ এনজাইম+২৫°©--> 2C2H5OH + 2CO2 + শক্তি ( 56 k Cal / Mole ) (১).অক্সিজেনের প্রয়োজন নেই শুধু জাইমেজ এনজাইম ও ২৫° সেলসিয়াস আদিকোষীয় তাপমাত্রা প্রয়োজন। (২).অল্পপরিমাণ কার্বন ডাই অক্সাইড উৎপন্ন হয়। কখনো কখনো হয়না। (৩).পানি বা জল উৎপন্ন হয়না। (৪).অ্যালকোহল বা ল্যাক্টিক অ্যাসিড উৎপন্ন হয়। (৫).ATP আকারে ২০ কিলোক্যালরি শক্তি পাওয়া যায়। (৬).ATP মোট ২টি উৎপন্ন হয়। (৭).নিম্নশ্রেণির কিছূ উদ্ভিদে যেমন- ব্যাক্টেরিয়া, ছত্রাকে, বিশেষ করে(ঈস্ট ও মাইক্রোপ্লাজমা)অবাক শ্বসন ঘটে। (৮).শ্বসনিক বস্তু আংশিক জারিত হয়। সন্ধান (Fermentation) প্রকৃতপক্ষে এক ধরনের অবাত শ্বসন প্রক্রিয়া। অক্সিজেনের অনুপস্থিতিতে জীবকোষের বাইরে সন্ধান ঘটে। সেইজন্য সন্ধানকে বহিঃকোষীয় শ্বসন (Extracellular Respiration) বলা যায়। কয়েকরকম ব্যাকটিরিয়া ও ছত্রাকে এই প্রক্রিয়া হয়। সন্ধান সাধারণত তিন প্রকারের হয়: [১] কোহল-সন্ধান (Alcoholic Fermentation): যে সন্ধান-প্রক্রিয়ায় গ্লুকোজ অণু ভেঙে ইথাইল অ্যালকোহল ও CO₂ উৎপন্ন হয় তাকে কোহল-সন্ধান বলে। তাল-রস ও খেজুর-রসে প্রচুর পরিমাণে ঈস্ট জন্মায়। ঈস্টের দেহ থেকে জাইমেজ নামে উৎসেচক নির্গত হয়। এই উৎসেচকের প্রভাবে খেজুর রস বা তাল-রসের গ্লুকোজ দ্রবণ আংশিকভাবে জারিত হলে ইথাইল অ্যালকোহল, CO₂ এবং কিছু শক্তি নির্গত হয়। CO₂ বুদবুদের আকারে রসের হাঁড়ি ভরে দেয়। এই রস গেঁজে ওঠে এবং তাড়ি বা মদ উৎপন্ন হয়। [২] ল্যাকটিক অ্যাসিড-সন্ধান (Lactic Acid Fermentation): এই ধরনের সন্ধান-প্রক্রিয়ায় দুগ্ধ-শর্করা বা ল্যাকটোজ ল্যাকটিক অ্যাসিডে পরিণত হয়। এই সন্ধানে ল্যাকটোব্যাসিলাস ব্যাকটিরিয়া অংশ নেয়। সেইজন্য দুধ থেকে দই হয়। [৩] অ্যাসিটিক অ্যাসিড-সন্ধান (Acetic Acid Fermentation): এই ধরনের সন্ধান ভিনিগার (Vinegar) প্রস্তুতের সময় ঘটে। ব্যাকটিরিয়া গ্লুকোজ তথা ইথাইল অ্যালকোহল অণু জারিত করে অ্যাসিটিক অ্যাসিড উৎপন্ন করে। https://www.sciencedirect.com/topics/medicine-and-dentistry/anaerobic-respiration#:~:text=Anaerobic%20respiration%20is%20defined%20as,those%20obtained%20using%20molecular%20oxygen মাধ্যমিক জীবন বিজ্ঞান: তুষারকান্তি ষন্নিগ্রহী, শ্রীভূমি পাবলিশিং কোম্পানি, কলকাতা, বছর, এপ্রিল,১৯৮৬, পৃঃ ২৭
দেহকলা উৎপাদন

জীবাণুমুক্ত পরিবেশে কৃত্রিম পুষ্টি মাধ্যমে মাতৃদেহ থেকে বিচ্ছিন্নকৃত টিস্যুকে আবাদ করার অর্থাৎ বর্ধন ও বিকাশের পদ্ধতিকে টিস্যু কালচার বলে। টিস্যু কালচার পদ্ধতিতে বিভাজনক্ষম কোষ থেকে তৈরি উদ্ভিদ চারার বৈশিষ্ট্য হলো রোগমুক্ত থাকা। এর অপরনাম In-vitro কালচার। এ পদ্ধতিকে বলা হয় Somatic embryo উদ্ভিদ টিস্যু কালচার এর প্রবর্তক হেবারল্যান্ড Gottlied Haberlandt । এক্সপ্লান্ট নির্বাচন মাতৃ উদ্ভিদ থেকে সংগৃহীত টিস্যুকে এক্সপ্লান্ট বলে। কালচার মিডিয়াম পুষ্টি বৃদ্ধির জন্য যে সমস্ত রাসায়নিক উপাদানের প্রয়োজন হয় সেগুলো যে মাধ্যম থেকে সরবরাহ করা হয় তাকে কালচার মিডিয়াম বলে। জীবাণুমক্তকরণ মিডিয়ামকে অটোক্লেভ যন্ত্রে ১২১° সে. তাপ ও ১৫ পাউন্ড চাপে ২০ মিনিট ধরে জীবাণুমুক্ত করার উদ্দেশ্যে রাখা হয়। মিডিয়াম এক্সপ্লান্ট স্থাপন ক্যালাস সৃষ্টি ও সংখ্যাবৃদ্ধি চারা উৎপাদন চারা টবে স্থানান্তর মাঠ পর্যায়ে স্থানান্তর আবুল হাসান, প্রফেসর ড. মুহাম্মদ আবুল হাসান (১৯৭৪)। জীববিজ্ঞান প্রথম পত্র। ১৫-১৬, প্যারীদাস রোড, বাংলাবাজার, ঢাকা।: হাসান বুক হাউস। পৃষ্ঠা ৩৭৩–৩৭৪।
এডুইন হোম্‌স

এডুইন হোম্‌স (সম্ভবত ১৮৪২, – ১৯১৯) একজন শৌখিন ব্রিটিশ জ্যোতির্বিজ্ঞানী। তিনি ১৮৯২ সালের ৬ নভেম্বর তারিখে একটি পর্যাবৃত্ত ধূমকেতু আবিষ্কার করেন যার নাম রাখা হয় ১৭পি/হোম্‌স। এই ধূমকেতু আবিষ্কারের জন্য অ্যাস্ট্রোনমিক্যাল সোসাইটি অফ দ্য প্যাসিফিক তাকে ডোনোহো কমেট মেডেলে ভূষিত করে। http://tuckley.org/genealogy/g009.html http://www.astro.uni-bonn.de/~pbrosche/persons/obit/obit_h.html http://adsbit.harvard.edu/cgi-bin/nph-iarticle_query?1893PASP....5Q..42.
অঙ্গীকার স্মৃতিসৌধ

অঙ্গীকার স্মৃতিসৌধ হল চাঁদপুর জেলার একাত্তরের শহীদদের স্মরণে তৈরি করা একটি ভাস্কর্য বা স্মৃতিসৌধ। একাত্তরের মহান মুক্তিযুদ্ধের শহীদদের স্মরণে ১৯৮৯ সালে তৈরি করা হয় চাঁদপুর জেলার এই অঙ্গীকার স্মৃতিসৌধটি। এই স্মৃতিসৌধটির স্থপতি হচ্ছেন অপরাজেয় বাংলার শিল্পী প্রফেসর সৈয়দ আবদুল্লাহ খালিদ। মূলত তখনকার সময়ের চাঁদপুর জেলা প্রশাসক এস,এম শামছুল আলমের জোর প্রচেষ্টায় এই স্মৃতিসৌধটি নির্মিত হয়। এটি চাঁদপুর জেলার মুক্তিযোদ্ধা সড়কের পাশের লেকে অবস্থিত। স্মৃতিসৌধটি উদ্বোধন করেন সাবেক রাষ্ট্রপতি হুসেইন মুহাম্মদ এরশাদ। স্মৃতিসৌধটি নকশা করেন অপরাজেয় বাংলার শিল্পী প্রফেসর সৈয়দ আবদুল্লাহ খালিদ। এটিতে একটি হাত ও অস্ত্রের নকশা করা হয়েছে। স্মৃতিসৌধটি একটি লেকের মাঝখানে নির্মাণ করা হয়। মূল সড়ক থেকে লেকের উপর দিয়ে স্মৃতিসৌধটিতে যেতে সরল রাস্তা রয়েছে। একাত্তরের স্বাধীনতা যুদ্ধে মুক্তিযোদ্ধাদের দেশ স্বাধীন করার লক্ষ্যে অঙ্গীকারের প্রতীক হিসেবে এই স্মৃতিসৌধটি তৈরি করা হয়েছে। স্মৃতিসৌধটির হাত এবং হাত দিয়ে অস্ত্র ধরে উপরে হাত তুলে মুক্তিযুদ্ধে অঙ্গীকারের প্রতিচ্ছবি হিসেবে তুলে ধরা হয়েছে। যার মাধ্যমে দেশ স্বাধীন করা এবং রক্ষার অঙ্গীকার হিসেবে তুলে ধরা হয়েছে। রক্তধারা স্মৃতিসৌধ "অঙ্গীকার - চাঁদপুর জেলা তথ্য বাতায়ন"। ২ মে ২০১৮ তারিখে মূল থেকে আর্কাইভ করা। সংগ্রহের তারিখ ৪ মে ২০১৮।  "অঙ্গীকার, চাঁদপুর - জেলা পরিবার পরিকল্পনা তথ্য বাতায়ন"। ২৭ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৪ মে ২০১৮।
চ্যানেল দিনরাত

চ্যানেল দিনরাত মেলার মাঠ, আগরতলা ভিত্তিক বাংলা ভাষার টেলিভিশন চ্যানেল। বাংলা ভাষার ভারতীয় টেলিভিশন চ্যানেলের তালিকা "Tripura Journalist's Murder Planned, Says His Editor. Police Arrest 2"। এনডিটিভি.কম। সংগ্রহের তারিখ ২২ নভেম্বর ২০১৭।  "This Is What Happened Before Tripura Journalist's Murder: Police Sources"। এনডিটিভি.কম। ২৩ সেপ্টেম্বর ২০১৭। সংগ্রহের তারিখ ২২ নভেম্বর ২০১৭।  দাপ্তরিক ওয়েবসাইট
যাত্রা মুনির মঠ

যাত্রা মুনির মঠ (তুলাতুলি মঠ) বাংলাদেশের চট্টগ্রাম বিভাগের চাঁদপুর জেলার একটি হিন্দু মঠ। রায় আড়াই বছর শতাব্দী পুরাতন প্রাচীন এই মঠ চাঁদপুরের কচুয়া উপজেলার কড়ইয়া ইউনিয়নের তুলাতুলি গ্রামে অবস্থিত। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা। আনুমানিক ১৭৭০ সালে এই মঠটি প্রতিষ্ঠা হয় বলে জানা যায়। এই মঠটির প্রতিষ্ঠাতা ছিলেন তুলাতুলীর জমিদার যাত্রা মনি মজুমদার। তার নামানুসারে এর নাম হয় যাত্রা মুনির মঠ তবে স্থানীয়ভাবে এটি তুলাতুলি মঠ নামে পরিচিত। মূলত তুলাতুলী গ্রামে অবস্থান হওয়ায় এটির এ নামকরণ হয়েছে। মঠটি প্রায় দশ শতক জায়গার উপর তৈরি করা হয়। পরবর্তীতে ১৯৭৬ সালে বাংলাদেশ সরকারের সংস্কৃতি মন্ত্রনালয়ের তত্ত্বাবধায়নে কুমিল্লা জাদুঘরের আওতায় এটি পুনরায় সংস্কার করা হয়। অষ্টকোনাকৃতির মঠটি একটি নির্দিষ্ট উচ্চতার পর থেকে ক্রমশ সরু হয়ে ধাপে ধাপে উর্ধ্বে উঠে গিয়েছে। মঠের দেয়ালগুলো বিভিন্ন জ্যামিতিক প্যানেল নকশা ও লতাপাতার অলংকরণে সুসজ্জিত। "প্রত্নস্হলের তালিকা" (পিডিএফ)। archaeology.gov.bd। প্রত্নতত্ত্ব অধিদপ্তর। পৃষ্ঠা ১৩। ২০২১-১১-১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ এপ্রিল ২০১৯।  "তুলাতলী মঠ - কচুয়া উপজেলা তথ্য বাতায়ন"। ১৭ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৫ মে ২০১৮।  উইকিমিডিয়া কমন্সে যাত্রা মুনির মঠ সংক্রান্ত মিডিয়া রয়েছে।
সত্যরাম মজুমদারের মঠ

সত্যরাম মজুমদারের মঠ (নাওড়া মঠ নামেও পরিচিত) বাংলাদেশের চাঁদপুর জেলার একটি প্রত্নতাত্ত্বিক স্থাপনা। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা। সত্যরাম মজুমদারের মঠ চাঁদপুর জেলা জেলার শাহরাস্তি উপজেলার নাওড়া গ্রামে অবস্থিত। তিন শতাধিক বছরের পুরনো এই মঠ সাহাপুর রাজবাড়ির দেওয়ান সত্যরাম মজুমদার ১৭৯১ সালে নির্মাণ করেন। তবে এর প্রতিষ্ঠাতাকে নিয়ে দ্বিমত রয়েছে। কারো কারো মতে এই মঠটির প্রতিষ্ঠাতা জমিদার শৈলনাথ মজুমদার, যিনি তার মায়ের সমাধির উপর স্মৃতিস্তম্ভ হিসেবে মঠটি তৈরি করেছিলেন। চাঁদপুর জেলা ব্র্যান্ডিংয়ের আওতায় বর্তমানে নাওড়া মঠকে নতুন আঙ্গিকে সাজানোর কার্যক্রম হাতে নেওয়া হয়েছে।বর্তমানে এর আশপাশ পরিষ্কার পরিচ্ছন করে নতুন আঙ্গিকে পুনঃনির্মাণ করা হচ্ছে। "প্রত্নস্হলের তালিকা"। archaeology.gov.bd। প্রত্নতত্ত্ব অধিদপ্তর। সংগ্রহের তারিখ ২৬ এপ্রিল ২০১৯।  "নাওড়া মঠ - শাহরাস্তি উপজেলা তথ্যবাতায়ন"। ১৪ মে ২০১৮ তারিখে মূল থেকে আর্কাইভ করা। সংগ্রহের তারিখ ৫ মে ২০১৮।  "ইতিহাস"। [স্থায়ীভাবে অকার্যকর সংযোগ] চাঁদপুর জেলার দর্শনীয় স্থান - স্বপ্নবাজ ডটকম[স্থায়ীভাবে অকার্যকর সংযোগ]
শয়নকক্ষ

শয়নকক্ষ হল ঘর, প্রাসাদ, হোটেল, ডরমিটরি, বা অ্যাপার্টমেন্ট যেখানে মানুষ ঘুমায়। একটি আদর্শ পশ্চিমা বেডরুমের আসবাবপত্র হিসাবে একটি বা দুইটি বিছানা রয়েছে। একটি বাচ্চাদের জন্য বিছানা থাকে অপরটি প্রাপ্তবয়স্কদের জন্য একটি পূর্ণ মাপের বড় আকারের রাণী, রাজা বা ক্যালিফোর্নিয়া রাজা (পূর্ব বা জলবায়ু দম্পতি), একটি জামাকাপড় আলনা, একটি রাতের আলোর , এবং একটি ড্রেসার (ড্রেসিং টেবিল)। বাংলো, খামারবাড়ি শৈলী ঘরবাড়ি বা এক-তলা বিশিষ্ট ঘর ছাড়া, শয়নকক্ষগুলি সাধারণত ভূ-পৃষ্ঠের উপরে অবস্থিত। বৃহত্তর ভিক্টোরিয়ান বাড়িগুলিতে ভদ্রমহিলার জন্য শয়নকক্ষে একটি খাসকামরা এবং ভদ্রলোকের জন্য ড্রেসিং রুমে হিসাবে এটি সাধারণ ঘর ছিল। কিছু ঘরের চিলেকোঠায় শয়নকক্ষ বিদ্যমান; যেহেতু ঘরগুলি কেবল ছাদে বাইরের বায়ু থেকে বিচ্ছিন্ন হয় তবে সাধারণত শীতকালে ঠাণ্ডা হয় এবং গ্রীষ্মকালে খুব গরম হয়। একটি খাড়া ছাদের কড়িবরগার ঢাল চিলেকোঠার ঘরের জন্য অসুবিধাজনক। বাড়ির কাজের মানুষ ঠিলেকোঠার ঘর ব্যবহার করত শয়নের জন্য। ১৪ তম শতাব্দীতে নিম্নবর্গের মানুষে শুকিয়ে যাওয়া খড়ের ব্যবহার করত বিছানায় গদি হিসাবে। ১৬ শতকের পিঠের সাথে চর্বিযুক্ত গদিগুলি জনপ্রিয়তা লাভ করতে শুরু করে, তাদের সাথে যারা সামর্থ্যবান ছিল। বিবাহের সাত বছর পর তিনি একটি গদি কিনতে পারে যদি সাধারণ ব্যক্তি ভাল করছেন। ১৮ শতকে তুলো এবং উলের গদি আরো সাধারণ হয়ে ওঠে। প্রথম কুণ্ডলী স্প্রিং গদি ১৮৭১ সাল পর্যন্ত উদ্ভাবিত হয় নি। সবচেয়ে সাধারণ এবং সর্বাধিক বিক্রিত গদি হল ইনারস্প্রিং করা গদি, যদিও এর বিকল্প উপকরণগুলি বিভিন্ন ধরনের, যেমন- ফোম, ল্যাটেক্স, উলের এবং এমনকি সিল্ক সহ পাওয়া যায়। পছন্দের উপর দৃঢ়তা বিভিন্ন হতে পারে, অপেক্ষাকৃত নরম থেকে দৃঢ় গদি পর্যন্ত। যদি দুই বা ততোধিক লোক একটি রুম ভাগ করে নেয় তবে একটি শয়নকক্ষে বড় বিছানা থাকতে পারে। আধুনিক গার্হস্থ্য শয়কক্ষের সঙ্গে বাথরুম থাকে, আগের সময়ের শয়নকক্ষে বিছানা ও রাতের আলো, একটি টেবিল স্বাভাবিক ছিল। শয়নকক্ষের আসবাবপত্র এবং অন্যান্য উপাদানের স্বতন্ত্র, স্থানীয় ঐতিহ্য এবং কোনও ব্যক্তির আর্থ-সামাজিক অবস্থার উপর নির্ভর করে ব্যাপকভাবে পরিবর্তিত হয়। উদাহরণস্বরূপ, একটি মাস্টার বেডরুমের একটি নির্দিষ্ট আকারের একটি বিছানা (ডবল, রাজা বা রাণী-আকারের); এক বা একাধিক ড্রেসার্স ( সম্ভবত, একটি পোশাক armoire); একটি রাতের আলো; এক বা একাধিক কক্ষ; এবং গালিচা অন্তর্ভুক্ত হতে পারে। উত্তর আমেরিকার তুলনায় ইউরোপে নির্মিত শয়নকক্ষ কম সাধারণ; এইভাবে ইউরোপে ফ্রিস্ট্যান্ডিং ওয়ার্ডপ্রেস বা অস্থিরতা বেশি ব্যবহার আছে। একজন ব্যক্তির শয়নকক্ষ তাদের ব্যক্তিত্বের প্রতিফলন, সেইসাথে সামাজিক শ্রেণী এবং আর্থ-সামাজিক অবস্থা এবং প্রত্যেক ব্যক্তির জন্য অনন্য। যাইহোক, কিছু আসবাবপত্র আছে, যা অধিকাংশ শয়নকক্ষের মধ্যে সাধারণ হয়। তোষক সাধারণত মেঝেতে গদি বাড়াতে ও বিছানা একটি বিকল্প এবং বিছানা প্রায়ই কিছু সজ্জা প্রদান করে। বিভিন্ন ধরনের গদি আছে। কাড় চিলেকোঠা মেজানাইন তলা Yorke, Trevor (2005) The Victorian House Explained. Newbury: Countryside Books আইএসবিএন ৯৭৮১৮৪৬৭৪৮২৩৩; p. 105 "Beds in Late Medieval and Tudor Times"। Beds in Medieval and Tudor Times। Old and Interesting। সংগ্রহের তারিখ ১০ নভেম্বর ২০১১।